युवा महोत्सव में रॉक और लोक का फ्यूजन
गांधीग्राउंड में सोमवार को शुरु हुए युवा महोत्सव में विभिन्न लोकरंग एक मंच पर पाए। कार्यक्रम का मुख्य आकर्षण म्यूजिक रॉक बैंड य्वोगेंस और लोक कला मंडल के कलाकारों की जुगलबंदी रही। केसरिया बालम और मां तुझे सलाम से आरंभ हुई इस जुगलबंदी में दोनों दलों ने रॉक और लोक संगीत का अद्भुत फ्यूजन प्रस्तुत किया। संयुक्त राष्ट्र एजेंसी के मार्गदर्शन में जतन संस्थान एवं नेहरु युवा केंद्र के साझे में हुए दो दिवसीय युवा महोत्सव का आगाज महापौर चंद्रसिंह कोठारी ने किया। पहले दिन अलग अलग क्षेत्रों से आए युवाओं ने जहां अपने अनुभवों को साझा किया, वहीं समाज की बेहतरी के लिए युवा समूहों के प्रयासों को सदन के सामने रखा गया। कार्यक्रम के राज्य समन्वयक ओमप्रकाश ने बताया कि महोत्सव में उदयपुर, राजसमंद और झालावाड़ के तकरीबन 450 से अधिक युवा भाग ले रहे हैं। इस मौके पर जतन संस्थान के निदेशक डॉ. कैलाश बृजवासी भी मौजूद रहे।
सांस्कृतिक संध्या में क्षेत्रीय प्रस्तुतियां
रात्रिमें अलग अलग उपखंडों ने अपने अपने क्षेत्र के लोक नृत्य और गीत प्रस्तुत किए। कोटड़ा से आई किशोरियों ने गरासिया हेल की प्रस्तुति दी, खेरवाड़ा और ऋषभदेव के युवाओं ने गरबा प्रस्तुत किया। भींडर के संभागियों ने प्रसिद्ध गैर नृत्य किया।
भण्डारी दर्शक में युवा महोत्सव कार्यक्रम में शामिल शहरवासी।
hin_Deva hin_Deva hin_Deva hin_Deva mag_Deva